Chubb-E

Muhammad Sharul Ashlyn bin Awang Ashrul Affandy atau lebih dikenali sebagai Chubb-E (lahir 24 September 1999) ialah seorang penyanyi dan pelakon lelaki Malaysia kelahiran Sabah. Kerjayanya bermula selepas menyertai Ceria Megastar musim pertama, dinobatkan sebagai juara pada 2018.

Kehidupan awal
Beliau dilahirkan dan dibesarkan di Kota Kinabalu, Sabah pada 24 September 1999 dan merupakan anak sulung daripada empat beradik. Walaubagaimanapun, bapanya berbangsa Brunei dari daerah Papar di bahagian Pantai Barat selatan negeri itu manakala ibunya berbangsa Filipina dan keduanya berasal dari Sabah.

Kerjaya
Pada tahun 2014, Chubb-E menjadi salah seorang peserta rancangan pertandingan bakat Astro Ceria, Ceria Popstar musim kedua, antara lain turut disertai oleh Masya Masyitah. Empat tahun kemudian, beliau menyertai Ceria Megastar musim pertama biarpun pada mulanya bukan peserta pilihan. Dengan mempersembahkan lagu "Khazanah Dari Malaya" nyanyian asal Ayati Tasrip, beliau dinobatkan sebagai juara Ceria Megastar sekaligus memenangi wang tunai sebanyak RM20,000. Selepas tamat rancangan itu, Chubb-E merakamkan single sulungnya, "Aku Tak Kisah" yang dikeluarkan pada 2018, kemudian diikuti oleh dua single berikut—"Kita Cuma Kawan" (2019) dan "Padan Muka" (2020). 

Beliau mula dikenali menerusi penyertaannya dalam rancangan Dansa Dan Sing yang turut disertai oleh W.A.R.I.S, Wani Kayrie, Shiha Zikir dan Sophia Liana di mana beliau digandingkan bersama kumpulan Youngsterz Crew. Beliau kemudian melancarkan single keempat, "Biru Malam" menampilkan duet bersama Amir Masdi. Kerjaya lakonan Chubb-E bermula apabila ditawarkan membintangi drama Projek: Anchor SPM lakonan bersama Aedy Ashraf, Daiyan Trisha dan Shasha Abedul. Sebelum membintangi drama itu, beliau pernah membintangi telefilem Ada Yang Ngikut.

Kehidupan peribadi
Pada Januari 2021, Beliau telah mengumumkan di media sosialnya yang beliau telah memiliki kereta mewah berjenama BMW pada usia 22 tahun.

Diskografi
+Single Tajuk Tahun "Aku Tak Kisah" 2018 "Kita Cuma Kawan" 2019 "Padan Muka" 2020 "Biru Malam" (bersama Amir Masdi) 2021 "Tiada Noktah" 2022

Filemografi

Anugerah dan pencalonan
 Tahun Anugerah Kategori Penerima/Karya tercalon Keputusan  2020 Anugerah Bintang Popular Berita Harian ke-33 Artis Baharu Lelaki Popular Dirinya sendiri  

Rujukan

Pautan luar




Kategori:Kelahiran 1999
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Brunei
Kategori:Orang Malaysia berketurunan Filipina
Kategori:Muslim Malaysia
Kategori:Orang dari Sabah
Kategori:Penyanyi lelaki Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Peserta Ceria Popstar